S-209/2015

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 13. maí 2015 á hendur J-kk-þgf P-x-x B-x-x F-x-x, fæddum [...], grænlenskum ríkisborgara, „fyrir fíkniefnalagabrot, með því að hafa, þriðjudaginn 5. maí 2015, staðið að innflutningi á samtals 781,81 g af hassi hingað til lands. Fíkniefnin flutti ákærði til landsins sem farþegi með flugi [...], frá Kaupmannahöfn, Danmörku, en fíkniefnin fundust í farangri ákærða við komu hans til landsins, innpökkuð í möppu.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verði upptæk framangreind 781,81 g af hassi, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði krefst vægustu refsingar er lög leyfa. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur 1981. Samkvæmt fyrirliggjandi gögnum hefur ákærði ekki áður gerst sekur um refsiverða háttsemi. Hann hefur skýlaust játað brot sitt. Að þessu virtu og með hliðsjón af umræddu magni fíkniefna þykir refsing ákærða hæfilega ákveðin fangelsi í þrjá mánuði, sem bundin verður skilorði eins og nánar greinir í dómsorði. Komi til fullnustu refsingar komi gæsluvarðhald sem hann hefur sætt frá 6. maí 2015 til dagsins í dag til frádráttar refsingu að fullri dagatölu.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 781,81 g af hassi, sem lögregla lagði hald á.

Með vísan til 218. gr. laga nr. 88/2008 verður ákærði dæmdur til að greiða sakarkostnað. Um er að ræða þóknun skipaðs verjanda, B-kk-ef H-kk-ef hrl., sem þykir hæfileg 180.000 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf héraðsdómari.

D ó m s o r ð:

Ákærði, J-kk-nf P-x-x B-x-x F-x-x, sæti fangelsi í 3 mánuði en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til fullnustu refsingar skal gæsluvarðhald sem ákærði hefur sætt frá 6. maí 2015 til dagsins í dag koma til frádráttar refsingu að fullri dagatölu.

Þá sæti ákærði upptöku á 781,81 g af hassi, sem lögregla lagði hald á.

Ákærði greiði í sakarkostnað þóknun verjanda síns, B-kk-ef H-kk-ef hrl., að fjárhæð 180.000 krónur.

R-kvk-nf B-kvk-nf